钦定古今图书集成/明伦汇编/闺媛典/第307卷 > 皇清四十 > 黄子尚妻张氏
## 钦定古今图书集成/明伦汇编/闺媛典/第307卷 > 皇清四十 > 黄子尚妻张氏

按《金谿县志》：“张氏，小字国英，黄子尚妻。于归丧舅，事姑惟谨。子尚出就外傅，氏奉滫瀡无失，宗族咸称贤孝。年二十四，子尚以棘闱不利，抱愤而死。氏鞠育诸孤，俱克成立。非至戚往来经月，户常闭。慎于闲检，不稍自适。姑殁，营葬与夫丧并举，乡党称之。”